????ร้านนี้อยู่สุดซอยวิภาวดี 16/10 เลี้ยวเข้ามาในร้านมีที่จอดรถกว้างขวาง ร่มรื่น ตกแต่งร้านด้วยกระจกดูสวยงามทันสมัย เข้ามาในร้านจะเจอเรือจำลองลำใหญ่ให้เข้ากับชื่อร้าน ที่วางพิงเปียโนสีดำ คงจะเล่นตอนคำ่ๆ จัดโต๊ะเก้าอี้ไว้ดูโอ่อ่าน่านั่งสบายๆ
????อาหารวันนี้เริ่มจากเบียร์โฮการ์เด้นเย็นๆ ตามด้วยซีซ่าสลัดที่ใช้ผักกาดแก้วโรยด้วยขนมปังและเบคอนกรอบ ราดนำ้สลัดคลุกเคล้าเข้ากันดีทีเดียว ถ้ามีผักอย่างอื่นเช่น ผักสลัด ร็อกเก็ตผสมมาด้วยคงจะดูน่าทานดี หอยลายอบเนยกระเทียมใส่ในถาดขนมครก มาพร้อมกับขนมปังกระเทียมสองชิ้นเล็กๆ ซึ่งดูจะน้อยไปหน่อยสำหรับหอยลายทั้งถาด ต่อด้วยขาหมูเยอรมันชิ้นโตทอดจนกรอบเสิร์ฟมากับมันบดและนำ้จิ้มรสจัดจ้าน ที่ชอบมากสุดคงจะเป็นไส้กรอกรวมที่ย่างมาได้อร่อยทุกชิ้น จานสุดท้ายคือยำคะน้ากุ้งกรอบ คะน้าลวกมาไม่แข็งกับกุ้งที่ทอดจนกรอบสับมาเป็นชิ้นเล็กๆ ราดนำ้ยำรสจัด ถ้าไม่ชอบเผ็ดต้องระวังพริกขี้หนูที่หั่นมาชิ้นเล็กๆ โดยรวมร้านนี้เหมาะกับคนที่ชอบอาหารรสชาติค่อนข้างจืด ยกเว้นยำ